P6_TA(2005)0531
Romanian valmius liittyä Euroopan unioniin
Euroopan parlamentin päätöslauselma Romanian valmiudesta liittyä Euroopan unioniin
(2005/2205(INI))
Euroopan parlamentti , joka
—ottaa huomioon Brysselissä 16. ja 17. joulukuuta 2004 kokoontuneen Eurooppa-neuvoston päätelmät,
—ottaa huomioon Romanian 25. huhtikuuta 2005 allekirjoittaman Romanian sopimuksen liittymisestä
Euroopan unioniin,
—ottaa huomioon komission antamat kertomukset vuosilta 1998 –2004 Romanian Euroopan unioniin
liittymistä koskevasta kehityksestä sekä Euroopan komission strategia-asiakirjan laajentumisprosessinedistymisestä (KOM(2004)0657),
—ottaa huomioon kaikki päätöslauselmansa ja aiemmat mietintönsä laajentumisprosessin alusta tähän
hetkeen asti,
—ottaa huomioon 25. lokakuuta 2005 annetun komission tiedonannon kokonaisvaltaisesta seuranta-
kertomuksesta Bulgarian ja Romanian valmiudesta EU:n jäsenyyteen (KOM(2005)0534),
—ottaa huomioon työjärjestyksen 45 artiklan,
—ottaa huomioon ulkoasianvaliokunnan mietinnön (A6-0344/2005),
A. ottaa huomioon, että vuonna 2000 Romania ja Bulgaria olivat muiden, sittemmin Euroopan unionin
jäseniksi tulleiden ehdokasvaltioiden joukossa ja että Euroopan unionin viides laajentuminen ei ole val-mis, vaan se pitää saattaa loppuun Romanian ja Euroopan unionin etujen sekä molempien osapuolientekemien sitoumusten mukaisesti,
B. ottaa huomioon, että liittymissopimuksen allekirjoittaminen käynnisti uuden vaiheen kohti Romanian
Euroopan unioniin liittymistä, että Romania osallistuu nyt tarkkailijana Eurooppa-neuvoston ja neuvos-ton työskentelyyn ja että 26. syyskuuta 2005 lähtien 35 tarkkailijaa Romaniasta ovat ottaneet osaaparlamentin työhön,
C. katsoo, että huomattavaa parannusta on tapahtunut komission viimeksi antamasta kertomuksesta,
D. katsoo, että tietyillä aloilla edistys ei ole ollut tyydyttävää ja että Romanian pitää ryhtyä välittömästi
toimiin puutteiden korjaamiseksi, jotta se voi liittyä Euroopan unioniin 1. tammikuuta 2007,
E. katsoo, että EU:n jäsenyyttä koskevat näkymät ovat toimineet voimakkaana muutoksia alkuunpanevana
voimana, joka on aktivoinut politiikan sekä talous- ja yhteiskuntaelämän ja kansalaisyhteiskunnan toi-mijoita,
F. ottaa huomioon, että tosiasiallinen liittymispäivä määritetään komission suosituksen perusteella, sen
jälkeen kun se on tarkasti arvioinut Romanian valmiutta jäseneksi;
1. vahvistaa, että liittyminen on Romanian ja unionin yhteinen päämäärä, joka yhdessä Bulgarian liitty-
misen kanssa viimeistelee Keski- ja Itä-Euroopan vapautumisesta alkunsa saaneen Euroopan unionin viiden-
nen laajentumisen;
2. vakuuttaa, että parlamentti toivoo Romanian ja Bulgarian liittyvän Euroopan unionin jäseniksi
1. tammikuuta 2007, sikäli kuin kumpikin valtio täyttää liittymissopimuksessa määrätyt edellytykset;
3. palauttaa mieliin Euroopan parlamentin puhemiehen ja komission puheenjohtajan käymän kirjeen-
vaihdon Euroopan parlamentin ottamisesta täysimääräisesti mukaan liittymissopimukseen sisältyvien suoja-lausekkeiden mahdollisen käytön käsittelyyn; toteaa, että parlamentti aikoo ottaa kantaa kyseisiin asioihin jaerityisesti liittymisen ajankohtaan, tarvittavien uudistusten ja varsinkin oikeusjärjestelmää ja korruptiontorjumista koskevien jäsenyysvaatimusten toteuttamisessa vallitsevan tilanteen mukaisesti ja komission ensiC 286 E/516 FI 23.11.2006 Euroopan unionin virallinen lehti
Torstai 15. joulukuuta 2005
keväänä tilanteesta laatiman yksityiskohtaisen arvion perusteella; odottaa sen vuoksi komission ja Romanian
tekevän tiivistä yhteistyötä parlamentin kanssa tässä asiassa;
4. toivoo myös, että Romanian ja Bulgarian liittyminen tapahtuu samanaikaisesti, mutta painottaa, että
maiden liittymishakemuksia on viime kädessä tarkasteltava ja arvioitava kummankin maan omien ansioidenpohjalta;
5. korostaa, että unionin Romanialta vaatimat uudistustoimet ovat molempien osapuolien etujen mukai-
sia, sillä niiden ansiosta Romania voi täysimääräisesti hyötyä liittymisen mukanaan tuomista eduista ja var-mistaa, että liittyminen tapahtuu parhaissa mahdollisissa olosuhteissa;
6. tunnustaa Romanian merkittävän panoksen laajemman Kaakkois-Euroopan alueen vakauteen ja sen
jatkuvan roolin alueellisen turvallisuuden ja vaurauden edistäjänä;
7. panee merkille Romanian liittymisvalmisteluja koskevan arvion, joka sisältyy komission seurantakerto-
mukseen, ja yhtyy komission päätelmiin.
Tähän liittyen
—pitää myönteisenä merkittävää edistystä etenkin sananvapauden, oikeuden, vähemmistöjen integraation,
lasten suojelun, omaisuuden palauttamisen ja kilpailupolitiikan saralla;
—tähdentää, että toimia on jatkettava erityisesti julkishallinnon uudistuksen loppuun viemiseksi, oikeus-
laitoksen moitteettoman toiminnan varmistamiseksi, instituutioiden ja kansalaisten välisten hyvien ja
avoimien suhteiden vakiinnuttamiseksi, rikollisuuden ja laittoman kaupan torjumiseksi, romanien
kotouttamisen jatkamiseksi sekä yhteisön säännöstön täytäntöönpanon loppuun saattamiseksi;
—on huolestunut jatkuvista kertomuksista lainvalvonnasta vastaavan henkilöstön tekemistä pahoinpite-
lyistä, liiallinen ja kuolemaan johtava voimankäyttö mukaan luettuna, joissa monet uhrit ovat romaneja;kehottaa Romaniaa parantamaan tällaisten tapausten oikeuskäsittelyä;
—on huolissaan useilla aloilla edelleen ilmenevistä viivästyksistä, kuten hallinnollisten valmiuksien paran-
tamisessa sekä korruption torjunnassa ja yhteisön säännöstön soveltamisessa tietyillä maataloudenaloilla, julkisten hankintojen ja ympäristön alalla;
8. pitää yhtenä tärkeimmistä prioriteeteista korruption torjuntaa, erityisesti sellaisen korkean tason kor-
ruption, kaikilla oikeuslaitoksen, lainvalvontaviranomaisten ja julkishallinnon tasoilla tapahtuvan sekä laajallelevinneen korruption torjuntaa, josta pitää määrätietoisesti rangaista kaikilla tasoilla soveltamalla tiukastilainsäädäntöä ja saattamalla oikeudenkäynnit onnistuneesti päätökseen sekä tiedostamalla toden teolla ongel-man vakavuus ja sen seuraukset;
9. huomauttaa, että Romanian ulkorajoista tulee Euroopan unionin ulkorajoja;
10. painottaa oikeuslaitoksen uudistamisen jatkamisen tarvetta toimintasuunnitelmassa asetettujen tavoit-
teiden ja aikataulun mukaisesti ja takaamalla tarvittavien taloudellisten ja henkilöresurssien avulla uudistuk-sen tehokas toteuttaminen erityisesti laittoman kaupan torjumisessa (etenkin huume- ja ihmiskaupan) sekä
vahvistamalla varainhoidon valvontaa;
11. kannustaa voimakkaasti Romanian parlamenttia hyväksymään viipymättä hallituksen esittämän tarkis-
tetun rikoslain, jonka tavoitteena on poistaa kunnianloukkausta koskevat säännökset ja mukauttaa laki kaik-kien EU:n jäsenvaltioiden lainsäädäntöjen kanssa;
12. katsoo, että jos Romanian parlamentti hyväksyy sovittelua koskevan lain, tämä saattaa auttaa vähentä-
mään käsittelyä odottavien oikeustapausten määrää;
13. muistuttaa myös tarpeesta vahvistaa henkilöresursseja ja aineellisia resursseja rajavalvonnan ja rajojen
turvallisuuden huomattavaksi parantamiseksi, jotta laitonta kauppaa ja järjestäytynyttä rikollisuutta sekä lai-tonta maahanmuuttoa voidaan torjua;23.11.2006 FI C 286 E/517 Euroopan unionin virallinen lehti
Torstai 15. joulukuuta 2005
14. toteaa, että rohkaisevista taloudellisista tuloksista huolimatta köyhyys on edelleen erittäin laajalle
levinnyttä ja elintaso huomattavasti alle EU:n keskiarvon, minkä vuoksi tarvitaan tehostettuja toimia yhte-näisyyden ja yhteisvastuullisuuden saavuttamiseksi;
15. katsoo erityisen kiireelliseksi sellaisten toimien toteuttamisen, joilla vahvistetaan instituutioiden hallin-
nollisia valmiuksia ja joilla otetaan käyttöön varainhoidon hallinnointi- ja valvontamekanismi myönnettyjenmäärärahojen tehokkaan ja avoimen käytön takaamiseksi; on ehdottomasti sitä mieltä, että hallinnon uudis-tamiseksi tarvitaan yhä yhdenmukaisia ja jatkuvia toimia, koska se on avain yhteisön säännöstön täytäntöön-
panon onnistumiseksi;
16. suosittaa, että maatalouteen ja maaseudun kehittämiseen myönnettävä liittymistä valmisteleva tuki
olisi keskitettävä maaseudun kestävän kehityksen ohjelmia koskevien kumppanuuksien luomiseen, johonkansalaisyhteiskunnan ja julkisen ja yksityisen sektorin olisi osallistuttava, ja että tässä olisi hyödynnettäväerityisesti Leader-ohjelmassa käytettyä ruohonjuuritason lähestymistapaa, joka sisältyy nyt myös liittymistävalmisteleviin ohjelmiin;
17. kehottaa Romanian hallitusta lisätoimiin ympäristölainsäädännön soveltamisessa; kehottaa myös kuu-
lemaan naapurivaltioita ja noudattamaan normeja tarkasti asiaa koskevien käsiteltävinä olevien EU:n ehdo-tusten hengessä (esimerkiksi kaivannaisteollisuuden jätehuoltoa koskeva ehdotus) ja kiinnittämään erityistähuomiota laajamittaisiin kaivoshankkeisiin, joilla on mittavia ympäristövaikutuksia, kuten Rosia Montanantapauksessa;
18. toteaa vuoden 2005 kesällä tapahtuneiden tulvien tuhoisat vaikutukset, koska ne olivat pahimmat
sataan vuoteen, vaikuttivat väliaikaisesti yli 60 prosenttiin maan väestöstä ja aiheuttivat vakavaa vahinkoaja tuhosivat kokonaan useiden ihmisten kodit monilla alueilla; kehottaa komissiota harkitsemaan, missämäärin liittymistä valmistelevaa tukea voidaan käyttää niiden henkilöiden ja alueiden auttamiseksi, jotkaovat kärsineet tulvista pahasti;
19. pyytää komissiota ja neuvostoa tukemaan Romanian hallitusta sen ponnistellessa Tonavan suistossa
sijaitsevan ainutlaatuisen alueen suojelemiseksi, sillä alue kuuluu Unescon maailmanperintöön ja sitä uhkaa-vat parhaillaan työt, jotka Ukrainan viranomaiset ovat aloittaneet uudelleen Bystroen kanaalissa;
20. kehottaa Romaniaa hyväksymään ja panemaan täytäntöön eläinlääkintää koskevan lainsäädännön
elintarvikkeiden turvallisuuden takaamiseksi ja eläintautien tarttumisen estämiseksi;
21. korostaa tarvetta nopeuttaa omaisuuden palauttamista koskevan lain täytäntöönpanoa;
22. katsoo samoin kiireelliseksi teollis- ja tekijänoikeuksien käyttöönoton väärentämisen ja tavaroiden
laittoman valmistamisen estämiseksi;
23. panee tyytyväisenä merkille Romanian viranomaisten tekemät parannukset lastensuojelussa ja muis-
tuttaa Romanian hallitusta tarpeesta selvittää tapaukset, jotka koskevat kesäkuun 2001 lykkäyksen aikanajätettyjä kansainvälisiä adoptiohakemuksia, ja varmistaa, että kaikki tapaukset käsitellään lapsen oikeuksiakoskevan YK:n yleissopimuksen ja adoption oikeusvaikutuksia koskevan Romanian lainnsäädännön mukai-sesti ja siten, että valtioiden väliset adoptiot ovat mahdollisia kyseisissä erityistapauksissa silloin, kun tämäon perusteltua ja asianmukaista;
24. muistuttaa mielenterveyspotilaiden, joiden elinolosuhteet ja hoito eivät vielä ole tyydyttäviä, suojelun
kiireellisestä parantamistarpeesta, erityisesti sellaisten laitoshoidossa elävien vammaisten osalta, joilla on hen-kisiä ongelmia ja mielenterveysongelmia; kehottaa Romanian hallitusta ryhtymään välittömästi toimiin, jahajauttamaan suuret vammaisille tarkoitetut laitokset pienemmiksi kuntakohtaisiksi laitospalveluiksi, joillevarataan huomattava määrä rahoitusta komissiolta; korostaa kuitenkin, että on ensiarvoisen tärkeää ryhtyäkaikkiin tarvittaviin toimiin vuonna 2002 annetun mielenterveyttä ja psykologisista ongelmista kärsivien
henkilöiden suojelua koskevan lain täytäntöönpanemiseksi;
25. toteaa, että syrjinnän vastaisen lainsäädännön käyttöönotto ja Romanian hyväksymät toimet roma-
nien hyväksi ovat edistysaskel, mutta katsoo, että toimia romanien integraation saavuttamiseksi, etenkinnoudattamalla nollatoleranssin politiikkaa romaneihin kohdistuvan rasismin yhteydessä sekä varmistamallaparemman pääsyn laadukkaaseen koulutukseen ja työmarkkinoille, pitää edelleen jatkaa siten, että tiedotus-välineet ovat täysmittaisesti mukana toimissa;C 286 E/518 FI 23.11.2006 Euroopan unionin virallinen lehti
Torstai 15. joulukuuta 2005
26. ilmaisee pettymyksensä siihen, että vähemmistöjä koskevan lain hyväksyminen jatkuvasti viivästyy;
ilmaisee huolensa siitä, että syrjiviä toimia on yhä olemassa vaalilaeissa ja ne toistuvat vähemmistöjä kos-kevassa lakiehdotuksessa; toivoo, että vähemmistöjä koskeva laki hyväksytään mahdollisimman pian poliitti-sia perusteita noudattaen;
27. toistaa, että lisätoimia tarvitaan, jotta voidaan varmistaa unkarilaisvähemmistön suojelu toissijaisuus-
periaatteen ja kulttuurista itsehallintoa koskevan periaatteen mukaisesti; kehottaa Romanian viranomaisiatukemaan täysimääräisesti ylempää koulutusta unkarilaisvähemmistölle antamalla käyttöön tarvittavan rahoi-tuksen;
28. pyytää komissiota jatkamaan liittymistä koskevien valmisteluiden seurantaa tarkasti ja objektiivisesti
sekä auttamaan Romanian viranomaisia sitoumusten täyttämisessä ja keskittymään samalla seuraamaan edis-
tystä niillä aloilla, joilla muutoksia on komission edellisissä kertomuksissa vaadittu, ja keskittymään annet-tujen sitoumusten lisäksi myös niiden täytäntöönpanoon paikallistasolla;
29. toistaa vaatimuksensa siitä, että komissio tiedottaa parlamentille säännöllisesti seurantatyöstä ja että
parlamentti otetaan täysvaltaisesti mukaan päätettäessä lopullisesti mahdollisesta suojalausekkeiden sovelta-misesta;
30. suhtautuu myönteisesti komission menettelytapaan, jonka mukaan liittymispäivän mahdollista siirtä-
mistä koskeva päätös tehdään Romanian kevääseen 2006 mennessä saavuttamien tulosten perusteella;
31. vahvistaa toivomuksensa, jota tukee vahva poliittinen tahto, Romania liittymisestä unioniin
1. tammikuuta 2007, mutta painottaa, että tämän pyrkimyksen toteuttaminen riippuu ennen kaikkeaRomanian viranomaisten kyvystä täyttää liittymissopimuksessa asetetut sitoumukset; toteaa, että tämänepäonnistuessa suojalausekkeita sovelletaan;
32. kehottaa Romanian viranomaisia korjaamaan puutteet tyydyttävällä tavalla, jotta Romanian liittymi-
nen voi toteutua asetetun aikataulun mukaisesti;
33. kehottaa unionin jäsenvaltioita, jotka eivät vielä ole ratifioineet sopimusta Romanian liittymisestä
Euroopan unioniin, tekemään sen mahdollisimman pian;
34. kehottaa puhemiestä välittämään tämän päätöslauselman neuvostolle ja komissiolle sekä jäsenvaltioi-
den ja Romanian hallituksille ja parlamenteille.
P6_TA(2005)0532
Naisverkostot: kalastus, maanviljely ja monipuolistaminen
Euroopan parlamentin päätöslauselma naisverkostoista: kalastus, maanviljely ja monipuolistuminen
(2004/2263(INI))
Euroopan parlamentti , joka
—ottaa huomioon 21. kesäkuuta 1999 annetun neuvoston asetuksen (EY) N:o 1260/1999 rakennerahas-
toja koskevista yleisistä säännöksistä (1),
—ottaa huomioon kalatalouden ohjauksen rahoitusvälineestä (KOR) asetuksen (EY) N:o 1260/1999
22 artiklan nojalla rahoitetut innovatiiviset toimet,
—ottaa huomioon 17. joulukuuta 1999 annetun neuvoston asetuksen (EY) N:o 2792/1999 kalatalousalan
rakenteellisia toimia koskevista yksityiskohtaisista säännöistä ja edellytyksistä (2),
—ottaa huomioon Euroopan komission Brysselissä 23. ja 24. tammikuuta 2003 järjestämän konferenssin
naisten roolista kalatalousalalla,
(1) EYVL L 161, 26.6.1999, s. 1.
(2) EYVL L 337, 30.12.1999, s. 10.23.11.2006 FI C 286 E/519 Euroopan unionin virallinen lehti
Torstai 15. joulukuuta 2005